Mangaļi (stacija)

Mangaļi ir dzelzceļa stacija Rīgas Ziemeļu rajonā, līnijā Zemitāni—Skulte. Tajā ir intensīva kravas satiksme (Mangaļi ir I klases kravas stacija) un pietur visi Skultes virziena elektrovilcieni. Rīgas virziena sliežu izvērsuma rajonā atzarojas līnija uz "Man-Tess" un citiem uzņēmumiem. Šajā atzarojumā ir Rīgā vienīgais dzelzceļa sliežu krustojums ar tramvaja līniju. Aiz "Man-Tess" sliedes turpinās līdz Rīgas elektromašīnbūves rūpnīcai. Sliedes Daudersalas virzienā ir atvienotas no atzara un netiek izmantotas. Nedaudz tālāk stacijas virzienā atzarojas liels daudzums sliežu ceļu uz Jaunmīlgrāvī esošajiem ostas termināliem un stividorkompānijām. Mangaļu stacija iedalās A un B parkā, bez tam arī Sarkandaugava ir Mangaļu stacijas parks. Mangaļu A parks ir 3 sliežu ceļi pie pasažieru stacijas ēkas, bet B parks — 9 kravas vilcieniem paredzēti ceļi Ezera ielas rajonā. Piecus B parka ceļus šķērso apsargājamā Ezera ielas pārbrauktuve.  B parku sauc arī par staciju Mangaļi-Eksports. Mangaļu stacija  gadā var apkalpot 3650 kravu vilcienu sastāvus un 7300 elektrovilcienu sastāvus. Stacijā biļešu kase ir slēgta.

 Vēsture 
Mangaļu stacija ir 1872. gadā uzbūvētās dzelzceļa līnijas Rīga—Mīlgrāvis (Мюльграбен) galastacija. Jau pašā sākumā no stacijas ir bijis daudz atzarojumu uz rūpnīcām un noliktavām.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 55. lpp.  Pēc 1930. gada, pagarinot dzelzceļa līniju līdz Rūjienai, jaunā līnija atzarojās nedaudz pirms toreizējās Mangaļu stacijas un netālu no tās reizē ar satiksmes uzsākšanu posmā līdz Carnikavai 1933. gadā atklāja pasažieru staciju Dzirnupe. 1950. gados to pārdēvēja un apvienoja ar Mangaļu staciju, mūsdienās šeit ir pasažieru vilcienu pietura. Savukārt sākotnējā Mangaļu stacija atrodas slēgtā ostas teritorijā un nav brīvi pieejama.

 Attēlu galerija 

 Atzars uz "Man-Tess" 

 Ārējās saites 


 Atsauces 

Kategorija:Dzelzceļa satiksme Rīgā
Kategorija:Dzelzceļa stacijas Latvijā
Kategorija:Mīlgrāvis
Kategorija:Dzelzceļa līnijas Zemitāni—Skulte stacijas un pieturas punkti